by admin
निर्माता नवीन कुमार सिंह, निर्देशक अजय कुमार आ विनय आनंद स्टारर फिल्म ‘पागल प्रेमी’ बिहार में 18 मई के रिलीज होखे वाला बा. फिल्म में भोजपुरी सुपर स्टार विनय आनंद आ अजीत आनन्द नायक का भूमिका में, संगीता तिवारी आ श्रीकनकनी नायिका का भूमिका में, आ संजय पांडे खलनायक के भूमिका में बाड़े.
सविता श्री प्रोडक्शन के बैनर तले बनल एह फिल्म के शूटिंग छत्तीसगढ़ के रायपुर में भइल रहे. एक से बढ़के एक गीत राजेश मिश्रा, फनीन्द्र राव आ कृष्णा बेदर्दी लिखले बाड़े जवना के संगीत राजेश गुप्ता के बा. कैमरा मैन हउवें तांबन के, एक्शन डायरेक्टर दिलीप यादव, नृत्य निर्देशक एंथोनी हउवें. बाकी कलकारन में अनूप अरोड़ा, जय प्रकाश सिंह, राजेश अवस्थी, सुनीता सिंह, पारितोष त्रिपाठी, सुमन कुमारी, अमित सिंह आ पुष्पांजलि के नाम बा.
फिल्म के कहानी मौजूदा भ्रष्ट सिस्टम में अझूरा के एगो बाहुबली क इशारा पर अपराध करे वाला पागल प्रेमी बनल विनय आनंद एह फिल्म का बारे में निकहा उछाह में बाड़े. निर्देशक अजयो कुमार के उछाह कम नइखे.
त तइयार रहीं 18 मई के ‘पागल प्रेमी’ देखे ला.
(शशिकांत सिंह रंजन सिन्हा के रपट)
Categories: इण्डस्ट्री न्यूज, कलाकार, फिल्म |
No Comments »
by admin
अजित आनन्द कवनो परिचय के मोहताज नइखन. महुआ टीवी के ‘बिहाने-बिहाने’ से रातों-रात चर्चित हो गइल अजित आनंद भउजाइयन के देवर बन के अउरी लोकप्रिय हो गइलन. गायकी से शुरूआत करत अजित आनन्द टीवी एंकर बनलन आ फेर फिलिमी दुनिया में अभिनेता बन के आ गइलन. अजित अब अनेके फिलिम में आपन अभिनय के जलवा बिखेरत बाड़े.
बिहार के छपरा से आइल अजित आनन्द के पहिला फिलिम ’पागल प्रेमी’ एही हफ्ता रिलीज होखे वाली बा. एहमें कुल आठ गो गाना बा. निर्माता नवीन कुमार सिंह, लेखक निर्देशक अजय कुमार, गीत राजेश मिश्रा, फणीन्द्र राव, कृष्णा बेदर्दी, संगीत राजेश गुप्ता, छायांकन तांबन के, नृत्य एंथोनी, फाइट दिलीप यादव आ नजीर शेख.
अजीत आनंद का साथे एह फिलिम में विनय आनंद, संगीता तिवारी, श्रीकंकाणी, अनुप अरोड़ा, जय प्रकाश सिंह, राजेश अवस्थी, सुनीता सिंह, परितोष त्रिपाठी, सुमन कुमारी, अमित सिंह, पुष्पांजली, बाल गोविंद आ संजय पाण्डेय बाड़े.
(उदय भगत के रपट)
Categories: कलाकार |
No Comments »
by admin
साल २००८ के अगस्त महीना में भोजपुरिया मनोरंजन का क्षेत्र में अचानके एगो क्रांति आ गइल रहल जब भोजपुरी के पहिला मनोरंजन चैनल महुआ के उदय भइल रहे. जल्दिये एह चैनल के तिसरका सालगिरह मनावल जाई. एह तीन बरीस का दौरान महुआ में बहुते बदलाव भइल, कई धारावाहिक जबरदस्त सफलता हासिल कइले, त कुछ समय से पहिलही बंद हो गइले. एही आवा जाही का बीच महुआ के साथ अगर कुछ रहल जवन लगातार आगा बढ़त आइल त ऊ बा महुआ के लोकप्रियता, आ ओह पर लगातार चलत आ रहल कार्यक्रम बिहाने बिहाने. एह कार्यक्रम के एंकर हउवे अजीत आनंद. बिहाने बिहाने आ महुआ के साथ पहिलके दिन से बा आ एकरा के मजबूती दे रहल बाड़न बिहार के सिवान जिला के एगो लोक गायक अजीत आनंद.
गाँव के स्कूल आ शहर के कॉलेज के कार्यक्रमन में अपना आवाज़ से लोग के झूमावे देबे वाला अजीत की ख्याति भोजपुरिया क्षेत्र में पहिलही से रहल जवना चलते महुआ के त फायदा भइबे कइल, महुआ का चलते अजीतो के ख्याति पूरा देश में हो गइल. सादा जीवन उच्च विचार के हिमायती अजीत मानेले कि महुआ उनुका के संजीवनी दिहलसि आ ओकरे चलते आजु गैर भोजपुरियो उनुका के जाने लागल बाड़े.
एक हज़ार एपिसोड पूरा कर चुकल अजीत अब फिल्मी अभिनय का मैदानो में डेग धर दिहले बाड़न. बतौर हीरो उनुकर पहिला फिलिम प्रेम लगन के शूटिंग पूरा हो चुकल बा आ दुर्गा पूजा का समय एकरा के रिलीज कइल जाई. महुआ के पहिला शो बिहाने बिहाने के एंकर होखला का नाते कहल जाये लागल बा कि सुबह के शुरुवात होखे अजीत का साथ.
(स्रोत : उदय भगत)
Categories: कलाकार, फिल्म |
1 Comment »
by admin
पिछला दिने वैली व्यू फार्म हाउस, गोलपहाड़ी मे भोजपुरी फिल्म “प्रेमलगन” के मुहुर्त नवोदित अभिनेता अजीत आनन्द आ पूजा सिंह के शॉट ले के करावल गइल. नवोदित निर्माता रामाकान्त प्रसाद के ई पहिलका फिलिम ह आ एकर निर्देशन करत बाड़न नितेश सिंह निर्मल. निर्माता रामाकांत प्रसाद के कहना बा कि ई उनकर पहिला फिल्म ह एहसे उम्मीद करीहें कि फिलिम सफल होखे आ ऊ आगे अउरी फिलिम बनावसु. कहलन कि अजीत आनन्द में उनुका प्रतिभा झलकल त उनुका के अपना फिल्म में ब्रेक दे दिहलन. अजीत आनन्द के लोग अबले बतौर गायक जानत रहल हा.
फिल्म के गीतकार आर आर पंकज, गोविन्द ओझा आ नीतेश निर्मल, कैमरा मैन शिव जी अउर नृत्य निर्देशक अभिजीत मनीष आ मृत्युंजय गुप्ता हउवें. एक्शन वरुण के बा. कलाकारन में मनीष महिवाल, जय सिंहम सुमंता बनर्जी, जफर वारिस खान, बिपिन बहार, आर के जी आ बाल कलाकार सचिन गुप्ता के नाम बा.
(स्रोत – संजय भूषण पटियाला)
Categories: कलाकार, फिल्म |
No Comments »
ces_Latn bho_Deva bho_Deva bho_Deva bho_Deva bho_Deva mai_Deva eng_Latn ces_Latn bho_Deva bho_Deva bho_Deva bho_Deva mai_Deva eng_Latn ces_Latn bho_Deva bho_Deva bho_Deva awa_Deva mai_Deva fra_Latn ces_Latn bho_Deva bho_Deva mai_Deva mai_Deva eng_Latn